
Ministru kabineta noteikumi Nr. 375
Rīgā 2024. gada 18. jūnijā (prot. Nr. 25 32. §)
Grozījumi Ministru kabineta 2011. gada 25. janvāra noteikumos Nr. 75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem"
Izdoti saskaņā ar Bezdarbnieku un darba meklētāju atbalsta likuma
4.panta otro, trešo, piekto, vienpadsmito, divpadsmito un piecpadsmito daļu
· 1. Izdarīt Ministru kabineta 2011. gada 25. janvāra noteikumos Nr. 75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem" (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148., 193., 244. nr.; 2014, 102., 159. nr.; 2015, 115. nr.; 2016, 4., 62. nr.; 2017, 46., 178. nr.; 2018, 49., 252. nr.; 2019, 82. nr.; 2020, 54A., 87., 119., 248. nr.; 2021, 77., 124., 159., 227. nr.; 2022, 49., 121., 238. nr.; 2023, 100., 237. nr.) šādus grozījumus:
· 1.1. papildināt 34.7 3. apakšpunktu ar otro teikumu šādā redakcijā:
· "Ņemot vērā apgūstamās izglītības programmas specifiku, aģentūrai, darba devējam un izglītības iestādei savstarpēji rakstiski vienojoties, var tikt mainīts apmācības īstenošanas laiks;";
· 1.2. aizstāt 192.6 punktā vārdus un skaitļus "Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 1407/2013)" ar vārdiem un skaitļiem "Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831)";
· 1.3. izteikt 192.9 punktu šādā redakcijā:
· "192.9 Pirms finanšu atbalsta piešķiršanas šo noteikumu 3.4.2., 3.4.5., 3.4.6., 3.4.7., 3.4.8., 3.6. apakšnodaļā un 5.2 nodaļā minēto pasākumu un pasākuma "Pirmā darba pieredze jaunietim" īstenošanai un atbalsta piešķiršanas izmaksām, kas saistītas ar iekārtu un aprīkojuma iegādi, tehnisko palīglīdzekļu izgatavošanu vai iegādi bezdarba riskam pakļauto nodarbināto personu ar invaliditāti darba vietu pielāgošanai vai šo noteikumu 43.2. apakšpunktā minēto prakses vai mācību vietu pielāgošanai, aģentūra pārbauda, vai plānotais de minimis atbalsts nepalielina iepriekšējos trijos gados no de minimis atbalsta piešķiršanas dienas piešķirto de minimis atbalsta kopējo apmēru līdz līmenim, kas pārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru, vai arī minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados darba devēja saņemtā de minimis atbalsta kopējo apmēru un zvejniecības un akvakultūras nozarei noteikto kopējo apmēru līdz līmenim, kas pārsniedz Komisijas regulas Nr. 717/2014 3. panta 2. un 3. punktā noteikto vai Komisijas 2019. gada 21. februāra Regulas (ES) Nr. 2019/316, ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē, 3. panta 3.a punktā noteikto maksimālo de minimis atbalsta apmēru. Izvērtējot piešķiramā atbalsta apmēru, jāvērtē saņemtais de minimis atbalsts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr. 2023/2831 2. panta 2. punktā, Komisijas regulas Nr. 1408/2013 2. panta 2. punktā un Komisijas regulas Nr. 717/2014 2. panta 2. punktā minētajiem kritērijiem.";
· 1.4. aizstāt 192.10 punktā vārdus un skaitļus "ja darba devējs ir minēts Komisijas regulas Nr. 1407/2013 1. panta 1. punkta "a" un "b" apakšpunktā vai veic Komisijas regulas Nr. 1407/2013 1. panta 1. punkta "c" un "d" apakšpunktā" ar vārdiem un skaitļiem "ja darba devējs darbojas nozarēs, kas minētas Komisijas regulas Nr. 2023/2831 1. panta 1. punkta "a", "b", "c" un "d" apakšpunktā, vai veic Komisijas regulas Nr. 2023/2831 1. panta 1. punkta "e" un "f" apakšpunktā";
· 1.5. aizstāt 192.11 punktā vārdus un skaitļus "Komisijas regulu Nr. 1407/2013" ar vārdiem un skaitļiem "Komisijas regulu Nr. 2023/2831";
· 1.6. izteikt 192.12 punktu šādā redakcijā:
· "192.12 Saimnieciskās darbības veicējs, kuram piešķir de minimis atbalstu saskaņā ar Komisijas regulu Nr. 2023/2831 un kurš darbojas nozarēs, kas minētas Komisijas regulas Nr. 2023/2831 1. panta 1. punkta "a", "b", "c" vai "d" apakšpunktā, nodrošina šo nozaru darbību vai uzskaites nodalīšanu, lai darbības izslēgtajās nozarēs negūtu labumu no de minimis atbalsta, ko piešķir saskaņā ar šiem noteikumiem.";
· 1.7. izteikt 192.16 punktu šādā redakcijā:
· "192.16 Šo noteikumu ietvaros piešķirto de minimis atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā ar citu de minimis atbalstu, neatkarīgi no finansējuma avota.";
· 1.8. izteikt 192.19 punktu šādā redakcijā:
· "192.19 De minimis atbalstu šo noteikumu ietvaros piešķir līdz 2031. gada 30. jūnijam. Atbalsta sniedzējs visus ar de minimis atbalsta piešķiršanu saistītos datus glabā 10 gadus no dienas, kurā saskaņā ar šiem noteikumiem piešķirts pēdējais de minimis atbalsts, un de minimis atbalsta saņēmējs visus ar de minimis atbalsta piešķiršanu saistītos datus glabā 10 gadus no de minimis atbalsta piešķiršanas dienas atbilstoši Komisijas regulas Nr. 2023/2831 6. panta 3. un 7. punktam.";
· 1.9. izteikt 192.20 punktu šādā redakcijā":
· "192.20 Ja ir pārkāpti Komisijas regulas Nr. 2023/2831, Komisijas regulas Nr. 717/2014 un Komisijas regulas Nr. 1408/2013 nosacījumi, atbalsta saņēmēja pienākums ir atmaksāt finansējuma saņēmējam projekta ietvaros saņemto nelikumīgo de minimis atbalstu, kas piešķirts saskaņā ar attiecīgo regulu, kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem. Par valsts atbalsta piešķiršanas brīdi uzskata šo noteikumu 82., 109.5, 109.24, 119. un 133. punktā minētā līguma spēkā stāšanās datumu. Atbalsta sniedzējs atbalsta pretendenta atbilstību Komisijas regulas Nr. 2023/2831 nosacījumiem vērtē uz atbalsta piešķiršanas brīdi."
· 2. Šo noteikumu 1.2., 1.3., 1.4., 1.5., 1.6., 1.7., 1.8. un 1.9. apakšpunkts stājas spēkā 2024. gada 1. jūlijā.

